Što to znači biti jedan na milijun?
Ne u smislu teksta na čestitki,
već u znanstvenom smislu,
gdje je jedan prema milijun jedinica mjere.
Broj dijelova prema milijun znači broj jedinica nečeg
prema milijunu jedinica nečeg drugog.
Primjerice kada mala koncentracija nečeg čini veliku razliku.
Na primjer, koncentracija od samo 35 milijuntih dijelova (ppm) ugljičnog monoksida u zraku
je otrovna.
S ovakvim mjerama često se susrećemo,
ali kako je teško pojmiti jako velike brojeve,
teško je zamisliti što to milijunti dio zaista znači.
Ovdje je devet načina vizualizacije.
Ako imate onoliko tipki koliko ih je sadržano u 11363 klavira,
jedna takva tipka bila bi otprilike milijunti dio.
Kao i jedno zrnce u 273 kocke šećera,
jedna sekunda u jedanaest i pol dana,
ili četiri točkice u slici
"Nedjeljno poslijepodne na otoku La Grande Jatte".
Kapacitet vaše kade je otprilike 60 galona (227 litara),
pa bi sedam kapi tinte bio milijunti dio.
Engleska verzija serije knjiga Harry Potter ima 1 084 170 riječi,
pa je "hippogriff" na stranici 221 knjige "Zatočenik Azkabana"
malo manje od milijuntog dijela.
U 1250 klipova kukuruza nalazi se oko milijun zrna.
pa bi jedno zrno u takvom kamionu kukuruza bilo jedno na milijun.
Empire State Building sagrađen je od 10 milijuna cigli,
pa bi hrpica od deset cigli bila milijunti dio ove zgrade.
Konačno, 100 ljudi radilo je zajedno na animaciji ovog videa.
Oni zajedno imaju oko 10 milijuna vlasi na glavi.
Kad bi se iščupalo deset vlasi, to bi bio milijunti dio.